9. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 914 της 31 Μαΐου/23 Ιουν. 1956 (ΦΕΚ Α΄ 144) Περί εφαρμογής των διατάξεων άρθρ. 6 και 7 του Ν.Δ./2536/53 «περί επανεποικισμού παρεμοθορίων περιοχών κλπ. επί ακινήτων εις τεμένη ή Μουσουλμανικάς Κοινότητας κλπ.». Λαβόν υπ’ όψιν την υπ’ αριθ. Ε/18529/17.5.56 πρότασιν του επί της Γεωργίας Υπουργού, αποφασίζει: 1.Αι διατάξεις των άρθρ. 6 και 7 του Ν.Δ. 2536/53 «περί επανεποικισμού των παραμεθορίων περιοχών κλπ.» έχουσιν εφαρμογήν και επί ακινήτων εις Τεμένη ή Μουσουλμανικάς Κοινότητας ή άλλα οιαδήποτε Νομικά Πρόσωπα, καταληφθέντων υπό των Οικονομικών Εφοριών ως εγκαταλελειμμένων, κρινομένων δε υπό της οικείας Επιτροπής Απαλλοτριώσεων ως δυναμένων να εξυπηρετήσωσιν εποικιστικούς σκοπούς. 2.Αποφάσεις Επιτροπών Απαλλοτριώσεων εκδικάσασαι και διαθέσασαι υπέρ ακτημόνων κτήματα εμπίπτοντα εις τας διατάξεις της προηγουμένης παραγράφου θεωρούνται ως μονίμως εκδοθείσαι. Η παρούσα κηρωθήσεται δια Νόμου. Εκδόσαν προς τούτο την υπ’ αριθ. 914 παρούσαν πράξιν του, ήτις θέλει δημοσιευθή δια της Εφημερίδος της Κυβερνήσεως. 